CELEX: 32012R1245
Language: sl
Date: 2012-12-20 00:00:00
Title: Uredba Sveta (EU) št. 1245/2012 z dne 20. decembra 2012 o spremembi Uredbe (EU) št. 359/2011 o omejevalnih ukrepih proti nekaterim osebam, subjektom in organom zaradi razmer v Iranu

21.12.2012   
            
            
               SL
            
            
               Uradni list Evropske unije
            
            
               L 352/15
            
         UREDBA SVETA (EU) št. 1245/2012
   z dne 20. decembra 2012
   o spremembi Uredbe (EU) št. 359/2011 o omejevalnih ukrepih proti nekaterim osebam, subjektom in organom zaradi razmer v Iranu
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215(2) Pogodbe,
   ob upoštevanju Sklepa Sveta 2011/235/SZVP z dne 12. aprila 2011 o omejevalnih ukrepih proti nekaterim osebam in subjektom zaradi razmer v Iranu (1),
   ob upoštevanju skupnega predloga visokega predstavnika Unije za zunanje zadeve in varnostno politiko in Evropske komisije,
   ob upoštevanju naslednjega:
   
               (1)
            
            
               Svet je zaradi poslabšanja stanja človekovih pravic v Iranu z Uredbo (EU) št. 359/2011 (2) v skladu s Sklepom Sveta 2011/235/SZVP dne 12. aprila 2011 uvedeli nekatere omejevalne ukrepe proti nekaterim osebam, subjektom in organom.
            
         
               (2)
            
            
               Svet je 20. decembra 2012 sprejel Sklep 2012/810/SZVP (3) o spremembi Sklepa 2011/235/SZVP v zvezi z obsegom ukrepov, povezanih z opremo, ki se lahko uporablja za notranjo represijo.
            
         
               (3)
            
            
               Navedeni ukrepi spadajo na področje uporabe Pogodbe in zato je za njihovo izvajanje potreben regulativni ukrep na ravni Unije, zlasti da se zagotovi, da jih bodo gospodarski subjekti v vseh državah članicah enotno uporabljali.
            
         
               (4)
            
            
               Uredbo (EU) št. 359/2011 bi bilo treba ustrezno spremeniti.
            
         
               (5)
            
            
               Ta uredba bi morala začeti veljati takoj –
            
         SPREJEL NASLEDNJO UREDBO:
   Člen 1
   Člen 1a Uredbe (EU) št. 359/2011 se spremeni:
   
               1.
            
            
               obstoječi odstavek se oštevilči kot odstavek 1;
            
         
               2.
            
            
               doda se naslednji odstavek:
               „2.   Z odstopanjem od odstavka 1 lahko pristojni organi držav članic, kakor so navedeni v Prilogi II, pod pogoji, kakršni se jim zdijo primerni, odobrijo prodajo, dobavo, prenos ali izvoz opreme, ki se lahko uporablja za notranjo represijo, kot je navedena v Prilogi III, pod pogojem, da je namenjena izključno za zaščito osebja Unije in njenih držav članic v Iranu ali za zagotavljanje tehnične pomoči ali posredniških storitev ter financiranja ali finančne pomoči iz odstavka 1(b) in (c), ki se nanašajo na tako opremo.“
            
         Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. decembra 2012
      
         
            Za Svet
         
         
            Predsednik
         
         E. FLOURENTZOU
      
   
   
      (1)  UL L 100, 14.4.2011, str. 51.
   
      (2)  UL L 100, 14.4.2011, str. 1.
   
      (3)  Glej stran 49 tega Uradnega lista.